Lignelsen om den barmhjertige samaritaner
Lukasevangeliet kapitel 10 vers 25-37

Læs lignelsen om den barmhjertige samaritaner:

**v25**  Da rejste en lovkyndig sig og ville sætte Jesus på prøve og spurgte ham: »Mester, hvad skal jeg gøre for at arve evigt liv?« **v26**  Han sagde til ham: »Hvad står der i loven? Hvad læser du dér?« **v27**  Manden svarede: »Du skal elske Herren din Gud af hele dit hjerte og af hele din sjæl og af hele din styrke og af hele dit sind, og din næste som dig selv.« **v28**  Jesus sagde: »Du har svaret rigtigt. Gør det, så skal du leve.« **v29**  Men han ville retfærdiggøre sig selv og spurgte Jesus: »Hvem er så min næste?« **v30**  Jesus svarede og sagde: »En mand var på vej fra Jerusalem ned til Jeriko og faldt i hænderne på røvere. De trak tøjet af ham og slog ham, så gik de og lod ham ligge halvdød.**v31**  Tilfældigvis kom en præst den samme vej; han så manden, men gik forbi.**v32**  Det samme gjorde en levit, der kom til stedet; også han så ham og gik forbi. **v33**  Men en samaritaner, som var på rejse, kom hen til ham, og han fik medynk med ham, da han så ham. **v34**  Han gik hen og hældte olie og vin i hans sår og forbandt dem, løftede ham op på sit ridedyr og bragte ham til et herberg og sørgede for ham. **v35**  Næste dag tog han to denarer frem, gav værten dem og sagde: Sørg for ham, og hvad mere du lægger ud, vil jeg betale dig, når jeg kommer tilbage. **v36**  Hvem af disse tre synes du var en næste for ham, der faldt i røvernes hænder?« **v37**  Den lovkyndige svarede: »Han, som viste ham barmhjertighed.« Og Jesus sagde: »Gå du hen og gør ligeså!«

**Hvad er en lignelse?**Det Nye Testamente beskriver Jesus liv. Når Jesus blev spurgt om noget, svarede han ofte med en historie, en lignelse. Han forsøgte at bruge nogle situationer eller billedlige beskrivelser, som folk allerede kendte, til at forklare dem det, som de ikke kendte. En lignelse er et andet ord for historie. Det er et svar på et vanskeligt spørgsmål. En lignelse vil gerne have os til at arbejde videre med svaret, og den vil gerne have os til at se os selv i de personer, som den handler om.

**Hvad er en samaritanere, en levit og en lovkyndig?**Se ordkortene.

**Spørgsmål til lignelsen**

* Hvilken person i lignelsen vil I helst identificere jer med: Præsten, levitten, samaritaneren eller den overfaldne?
* Kan I komme i tanke om en situation i jeres eget liv, hvor I har opført jeg som præsten eller levitten?
* Kan I komme i tanke om en situation i jeres eget liv, hvor I har opført jeg som samaritaneren?
* Har I oplevet en situation, hvor I følte jer som den overfaldne mand, hvor I havde brug for andres hjælp?
* Kan I genkende situationer fra medierne, hvor nogen har opført sig som præsten eller levitten.
* Kan I genkende situationer fra medierne, hvor nogen har opført sig som samaritaneren.
* Hvem er jeres næste?
* Hvad vil det sige at være en næste?
* Hvad vil det sige at have en næste?
* Kan man elske sin næste som sig selv?